ผลสำรวจชี้ การเงินสำหรับการค้าของภาคี APEC ส่วนใหญ่ดีขึ้น
ที่ประชุมความร่วมมือทางเศรษฐกิจภาคพื้นเอเชีย-แปซิฟิค หรือ APEC เสนอรายงานการสำรวจซึ่งแสดงว่า การเงินสำหรับการค้าในประเทศภาคีมากกว่าครึ่
ผลการสำรวจบ่งชี้ว่าการเงินสำหรับการค้าของภาคี APECส่วนใหญ่ดีขึ้นตั้งแต่เดือนกรกฎาคม ขณะที่มีเงินสดมากขึ้น ภาคี APEC 12 ประเทศใน 19 ประเทศที่สำรวจ ระบุว่า บริษัทต่างๆ ที่ทำการค้าไม่มีปัญหาร้ายแรงใดๆ ในการเข้าถึงเงินทุน รายงานนั้นไม่ได้บอกว่า ทำการสำรวจในประเทศใดบ้างในประเทศภาคี21 ประเทศ บอกแต่ว่า ประเทศเหล่านั้นมีความหวังในแง่ดีว่าการเงินสำหรับการค้าจะคล่องตัวยิ่งขึ้นในอีก 6 เดือนข้างหน้า Elizabeth Chelliah ประธานคณะกรรมการการค้าและการลงทุนของ APEC กล่าวว่าบรรดาประเทศสมาชิกจะต้องงเรียนรู้ว่า ข้อตกลงการค้าเสรีใดที่ทำงานได้ผลขณะที่ประเทศเหล่านั้นกำลังดำเนินงานเพื่อจัดทำการค้าเสรีทั่วภาคพื้น APEC และว่า APEC สามารถใช้วิธีการของข้อตกลงการค้าเสรีที่อื่นๆขณะเดียวกับที่มุ่งเน้นดำเนินงานในด้านที่ APEC ทำได้ดีอยู่แล้วอย่างในการสร้างขีดความสามารถ และคิดว่าในอีกปีหรือสองปีข้างหน้า APECจะสามารถกำหนดเวลาสำหรับการพัฒนาข้อตกลงการค้าเสรีของภาคพื้นส่วนนี้ได้ ภาคี APECกำลังศึกษาการขยายขอบเขตการค้าเสรีของสหภาพยุโรป และข้อตกลงการค้เสรีระหว่าง ASEAN กับออสเตรเลียและนิวซีแลนด์และการทำงานร่วมกันทางเศรษกิจข้ามมหาสมุทรแปซิฟิค ประธานคณะกรรมการการค้า และการลงทุนของAPEC กล่าวว่ามีความก้าวหน้าอย่างเป็นแก่นสารในการปล่อยให้มีการค้าเสรีในประเทศสมาชิกบางประเทศอย่างที่ ออสเตรเลีย แคนาดา เกาหลีใต้ นิวซีแลนด์ สิงคโปร์ และสหรัฐ ตกลงกันในวันจันทร์ที่จะให้มีขั้นตอนการดำเนินงานด้านศุลกากรที่ง่ายขึ้นสำหรับประเทศคู่ค้ารายพิเศษ บรรดาผู้นำของภาคีกลุ่ม APEC รวมทั้งประธานาธิบดีสหรัฐ บารัค โอบามาจะร่วมการประชุมสุดยอดปิดท้ายการประชุมประจำปีของ APEC